Praegu on Ericssoni börsiväärtus madalseisus, Sony väärtus ja eelkõige kaubamärk kõrgseisus. Kui läbirääkimised oleksid toimunud 1997, kui Ericsson oli maailma suurim nii mobiiltelefonide kui -süsteemide alal, oleksid need kulgenud Ericssoni dikteerimisel, nüüd on asi vastupidi. Seetõttu saab Ericsson, kes paneb uude ühisfirmasse umbes 80-90% ressurssidest, ainult võrdse osaluse.
Sony on oma mobiiltelefonidega suutnud turu hõivata üksnes Jaapanis, mujal maailmas on ta üsna tundmatu. Samas on ta võitnud ülemaailmse kuulsuse elektrooniliste tarbekaupade tootjana.